13.

üdvözli az alelnöknek/főképviselőnek a Bizottság támogatásával készült, arra irányuló javaslatát, hogy az uniós KKBP keretében egy Európai Békekeretet hozzanak létre a harmadik országokkal és a nemzetközi szervezetekkel folytatott katonai és védelmi együttműködés finanszírozására – ideértve az EU közös katonai listájában szereplő felszereléseket is –, amely fontos rést tölt majd be az uniós támogatásban, és az NDICI-vel együtt képessé teszi az EU-t, hogy gyorsabb és hatékonyabb választ adjon a biztonsági kihívásokra; továbbá szorgalmazza ezek gyors elfogadását; emlékeztet arra, hogy az Európai Békekeret célja, hogy az Afrikai Békekeretet magába foglalva létrehozzon egy kapacitásépítési elemet, amely lehetővé tenné katonai felszerelések, többek között fegyverek és lőszerek biztosítását a partnerországok számára, teljes mértékben tiszteletben tartva a közös álláspontot, az emberi jogokat és a humanitárius jogot, emellett hatékony átláthatósági rendelkezéseket vezessen be az Európai Békekeret létrehozásáról szóló, 2019. március 28-i parlamenti ajánlásban felsoroltaknak megfelelően annak biztosítása érdekében, hogy semmilyen katonai felszerelést ne adjanak át olyan felek részére, akik visszaéléseket, atrocitásokat követnek el, illetve más módon bántalmazzák a civil lakosságot; megjegyzi, hogy 2018. június óta a tagállamok egy tanácsi határozaton dolgoznak az Európai Békekeret létrehozásáról, amelynek legkésőbb 2021. januárjában meg kell történnie; e tekintetben és az Afrikában uralkodó jelenlegi helyzetre tekintettel arra kéri a Tanácsot, hogy hagyja jóvá ezt a javaslatot és haladéktalanul fogadja el az ezen új eszköz létrehozásához szükséges határozatot az afrikai fegyveres erők katonai képességeinek támogatása érdekében, továbbá: a) az Európai Békekeret költségvetésének elég nagynak kell lennie a kiképzéssel, a műveletekkel, a missziókkal, a projektekkel és a katonai felszerelésekkel, többek között a fegyverekkel, lőszerekkel és szállítással kapcsolatos jelenlegi kihívások hatékony kezeléséhez; b) biztosítani kell, hogy az Európai Békekeret megszüntesse az Afrikai Békekeret és az uniós költségvetés keretében bevezetett, a fegyverek és lőszerek beszerzésére vonatkozó jelenlegi korlátozásokat; c) kéri, hogy az említett tanácsi határozatból eredő igazgatási – többek között személyzeti – kiadásokat az uniós költségvetésből finanszírozzák; d) felhívja a Tanácsot, hogy az ennek végrehajtásához, ezen belül a felszerelésekhez és kiképzésekhez kapcsolódó működési költségeket terhelje a tagállamokra; e) tudomásul veszi, hogy azok a tagállamok, amelyek nem vesznek részt egy adott fellépés egészének vagy egy részének finanszírozásában, tartózkodhatnak a Tanácsban való szavazástól; f) kéri, hogy az Európai Külügyi Szolgálaton (EKSZ) belül hozzanak létre egy kifejezetten ezen új eszköz irányításáért felelős új részleget azzal a céllal, hogy felügyelje a felszerelések szállítását és felhasználását, valamint a kiképzéseket, ideértve a megfelelő biztosítékokat és a kockázatcsökkentési intézkedéseket is; g) azon a véleményen van, hogy az ilyen felszerelések és kiképzések biztosítását és alkalmazását a tagállamok által az alelnök/főképviselő tájékoztatása céljából e részleghez kirendelt szakértőknek kell nyomon követniük, és azokat a Parlament, valamint az Európai Számvevőszék ellenőrzésének kell alávetni;